b'\n_START_ARTICLE_\nElland Road\n_START_SECTION_\nZgodovina\n_START_PARAGRAPH_\nStadion je bil zgrajen leta 1904 za potrebe tamkaj\xc5\xa1njega rugby kluba, \xc5\xa1e istega leta pa ga je kupil novo ustanovljeni nogometni klub Leeds City. Po bankrotu kluba v letu 1919 je stadion skupaj z ostalim imetjem kluba dobila nogometna zveza, ki je sprva celo razmi\xc5\xa1ljala o ru\xc5\xa1enju stadiona. Do tega ni pri\xc5\xa1lo in zveza je dala objekt v najem na novo ustanovljenemu klubu Leeds United._NEWLINE_Stadion je bil prvi\xc4\x8d resno obnovljen po po\xc5\xbearu leta 1956, ko je ogenj uni\xc4\x8dil zahodno tribuno. Takrat so to tribuno pokrili in na njej postavili komentatorske tribune. Leta 1971 so stadionu dodali ju\xc5\xbeno tribuno, na kateri so bila do leta 1993 stoji\xc5\xa1\xc4\x8da, po Taylorjevem poro\xc4\x8dilu pa so tudi tja namestili sede\xc5\xbee. V sezoni 1992/93 so na vzhodni tribuni namestili premi\xc4\x8dno plo\xc5\xa1\xc4\x8dad s sede\xc5\xbei za 17.000 gledalcev, ki je bila takrat najve\xc4\x8dja na svetu, to pa je bila hkrati zadnja ve\xc4\x8dja obnova stadiona._NEWLINE_Danes je stadion v lasti Teak Trading Corporation Ltd., podjetja z Britanskih Devi\xc5\xa1kih otokov.'